“ทองไทย” พุ่ง 250 บ. ตามตลาดโลก หลัง “เฟด” ส่งสัญญาณเตือนสหรัฐ รับมือ ศก.ผันผวน
สมาคมค้าทองคำ รายงานราคาทอง เปิดตลาดเช้านี้ “ทองไทย” พุ่ง 250 บ. ตามตลาดโลก หลัง “เฟด” ส่งสัญญาณเตือนสหรัฐ รับมือ ศก.ผันผวน จากผลกระทบโควิด-19
สมาคมค้าทองคำ รายงานราคาทอง เปิดตลาดเช้านี้ “ทองไทย” พุ่ง 250 บ. ตามตลาดโลก หลัง “เฟด” ส่งสัญญาณเตือนสหรัฐ รับมือ ศก.ผันผวน จากผลกระทบโควิด-19
2 ธ.ค. 2563

สมาคมค้าทองคำ รายงานราคาทอง (96.5%) เปิดตลาดวันนี้ (2 ธ.ค.63) เมื่อเวลา 09.27 น.ที่ผ่านมา ปรับขึ้น 250 บาท เมื่อเทียบกับประกาศราคาซื้อขายครั้งสุดท้ายของวันอังคารที่มีการประกาศราคาทั้งหมด 4 รอบ และเป็นการปรับขึ้นทั้ง 4 รอบติดต่อกัน รวมราคาปรับขึ้น 200 บาท
โดยราคาทองคำแท่งวันนี้ รับซื้ออยู่ที่บาทละ 25,850.00 บาท ขายออกที่ราคาบาทละ 25,950.00 บาท
ทองรูปพรรณ รับซื้ออยู่ที่ราคาบาทละ 25,377.84 บาท ขายออกที่บาทละ 26,450.00 บาท
ราคาทองคำ Spot เช้านี้เคลื่อนไหวที่บริเวณ 1,813 ดอลลาร์  ขณะที่ราคาทองคำโคเม็กซ์ปิดตลาดเมื่อคืนที่ผ่านมาพุ่งขึ้น 38 ดอลลาร์ หรือคิดเป็นกว่า 2% สู่ระดับ 1,818.9 ดอลลาร์ จากแรงซื้อหลังราคาดิ่งลงอย่างหนักในช่วงหลายวันผ่านมา นอกจากนี้ การส่งสัญญาณเตือนจากประธานธนาคารกลางสหรัฐ (เฟด) ว่าเศรษฐกิจสหรัฐจะเผชิญกับความไม่แน่นอนในอีกไม่กี่เดือนข้างหน้า เนื่องจากผลกระทบของไวรัสโควิด-19 ที่แพร่ระบาดอย่างต่อเนื่อง เป็นอีกหนึ่งปัจจัยหนุนแรงซื้อในตลาดทองคำ